paragraph_text: Neke organizacije koje popisuju jezike ne priznaju službene ili nacionalne jezike nekih država, nego ih smatraju dijelom nekog šireg jezika. Tako su neke organizacije smatrale da su hindi jezik i urdu jezik jedan isti jezik pod nazivom hindustani zato što im je dijalektna osnova ista ali nadogradnja i razvoj različiti. Slično je bilo i s nekim južnoslavenskim jezicima nastalim na štokavskoj dijalektnoj osnovi, zbog čega su neki interesni krugovi samostalno nastale i razvojno različite jezike hrvatski, srpski, bošnjački i crnogorski iz političkih razloga smatrali jednim jezičnim dijasustavom pod nazivom srpskohrvatski jezik sve do konačne razdiobe u nazivlju i utvrđivanja te kodificiranja razlika među njima te od 1. rujna 2008. godine taj naziv nestaje iz međunarodnog nazivlja za jezik, zadržao se samo kao ime za skupinu srednjojužnoslavenskih jezika standardiziranih na osnovi sličnih novoštokavskih dijalekata.